הלוחש לסוסים

הלוחש לסוסים (באנגלית: The Horse Whisperer) הוא סרט קולנוע אמריקאי מז'אנר דרמה שיצא לאקרנים בשנת 1998 בבימויו ובכיכובו של רוברט רדפורד. הסרט מבוסס על רומן שיצא בשנת 1995 הנקרא "הלוחש לסוסים" שנכתב על ידי ניקולס אוונס. רדפורד, המשחק את התפקיד הראשי הוא חוואי בעל יכולת מיוחדת לטיפול בסוסים פצועים שנשכר כדי לסייע לנערה שעברה תאונת דרכים עם סוסהּ במטרה להחזיר את השניים לשגרת חיים נורמלית. גרייס מקלין (בגילומה של סקרלט ג'והנסון) וחברתה הטובה ביותר ג'ודית (קייט בוסוורת') יוצאות בבוקר חורפי לרכיבה על סוסיהן, אך הן מחליקות על מדרון מושלג ומשאית שעוברת במקום פוגעת בהן. ג'ודית והסוס שלה נהרגים במקום ואילו גרייס והסוס פילגרים נפצעים בצורה קשה. רגלה של גרייס נקטעת חלקית ואילו פילגרים הופך להיות סוס אלים ובלתי נשלט. אמה של גרייס, אנני (קריסטין סקוט תומאס) מוצאת ברשת האינטרנט את טום בוקר (רוברט רדפורד) הידוע בטיפול בסוסים ובשיקומם לאחר אירועים דומים. למרות המרחק הרב בין שניהם מחליטה אנני להגיע אל בוקר כדי שיטפל בפילגרים. בוקר מסכים לטפל בפילגרים בתנאי שגרייס תהיה חלק מהתהליך והילדה מסכימה בחוסר רצון. תהליך הטיפול לוקח זמן והשתיים שוהות בחוותו של בוקר. במהלך הטיפול מתפתח קשר רומנטי בין בוקר לאנני, שהשאירה את בעלה בניו יורק. האידיליה נשברת כאשר רוברט מקלין (סם ניל), אביה של גרייס ובעלה של אנני, מגיע באופן בלתי צפוי לחווה. אנני נקרעת יותר ויותר בין רגשותיה לטום ואהבתה למשפחתה. כשגרייס ופילגרים מבריאים ואמורים לעשות את דרכם הביתה מודה אנני שיש לה רגשות לטום ורוברט מוכן לעזוב את החווה יחד עם בתו בלבד. אנני רוצה להישאר עם טום בחווה אך היא מבינה שחיים בחווה הם לא החיים המתאימים לה ומעדיפה לחזור למשפחתה. באימון וטיפול בסוסים עם טראומה ישנן מספר טכניקות שיקום ורכיבה, אולם הסרט אינו עוקב אחרי כל הטיפולים המיועדים לזה. שיטות אימון הסוסים המוצגות בסרט היו בהתאם לאילוצים של עשיית סרט ועריכתו ולכן הוא אינו מציג מספר אלמנטים קריטיים בתחום האימון, שבמצב רגיל היו בשימוש. בסרט גם קיימות מספר בעיות בטיחות בטיפול בסוסים כמו הטבעת הגדולה על אצבעו של רדפורד וכן בסצנה בה הוא כורע מול הסוס, פרקטיקה המסוכנת בעולם האמיתי. עוד נקודה בה לא נוגע הסרט בהקשר של טיפול בטראומה הוא התמודדות עם הפחד המיועד. בסרט מוצג הסוס כמי שנפגע בתאונת דרכים אך לאורך כל הטיפול לא מוחזר הסוס לאזור האירוע ואין נגיעה לטיפול במדרון תלול או ברעשי מכוניות בכבישים. עם זאת, מכירים המבקרים במגבלות עשיית סרט. הסרט זכה לביקורות חיוביות במיוחד הן בקופות והן מבחינת המבקרים. באתר ריכוז הביקורות Rotten Tomatoes קיבל ציון של 73% מתוך 55 ביקורות. שיר הנושא מתוך הסרט הנקרא "A Soft Place To Fall" היה מועמד לפרס אוסקר בקטגוריית השיר המקורי הטוב ביותר אך לא זכה בסופו של דבר. הסרט היה מועמד באותה שנה לפרס גלובוס הזהב ורדפורד עצמו היה מועמד לפרס הבמאי, אולם בשתי הקטגוריות נותר עם המחמאות בלבד אך לא עם הפרס. בשבוע הראשון להקרנתו הסרט גרף $13,685,488 בארצות הברית ובסך הכול $75,383,563. בהקרנתו בעולם העשיר הסרט את קופתו בעוד $111,500,000 ובסך הכול רשם הכנסות של $186,883,563. "הלוחש לסוסים", במסד הנתונים הקולנועיים IMDb (באנגלית) "הלוחש לסוסים", באתר נטפליקס "הלוחש לסוסים", באתר AllMovie (באנגלית) "הלוחש לסוסים", באתר Rotten Tomatoes (באנגלית) "הלוחש לסוסים", באתר Box Office Mojo (באנגלית) "הלוחש לסוסים", באתר Metacritic (באנגלית) "הלוחש לסוסים", באתר אידיבי "הלוחש לסוסים", במסד הנתונים הקולנועיים KinoPoisk (ברוסית) הלוחש לסוסים, קדימון הסרט באתר יוטיוב "Believe: A Horseman's Journey — Synopses & Reviews". Powell's Books. אורכב מ-המקור ב-5 בדצמבר 2010. נבדק ב-5 בדצמבר 2010. {{cite web}}: (עזרה) "About Nicholas Evans: FAQ". אורכב מ-המקור ב-4 בדצמבר 2010. נבדק ב-4 בדצמבר 2010. {{cite web}}: (עזרה) Synowski, Rick (1994). "Arabian Visions: Post-Traumatic Stress Disorder in Arabian Horses". CMK Record. Davis, California. July/August 1994. אורכב מ-המקור ב-2010-12-04. נבדק ב-4 בדצמבר 2010. {{cite journal}}: (עזרה) "horse whisperer ‎", באתר ביקורות הסרטים Rotten Tomatoes (באנגלית) המועמדים לפרס אוסקר בשנת 1998 מועמדות הסרט לפרסי גלובוס הזהב הכנסות הסרט בעולם